Christ Apostolic Church International

Christ Apostolic Church International anԑ Pentecostal Evangelical Winpʋ’ʋs dͻͻg kanԑ ka ninkanԑ lԑn ka’ dunia, Apostle Peter Anim kanԑ da pin’il Penticostal Ghana sʋ’ʋlim la da mͻri li kԑna.Peter, Anim. "Peter Anim". DACB. Dictionary of African Biographies. Archived from the original on 4 December 2016. Retrieved 13 March 2017. Ba da pin’ili anԑ nimbanԑ la’asid taaba maan winsͻsʋg yʋʋm tusir, kͻbiswai nԑ piinԑ ayͻpͻi ni bԑ Asamankese, li nya’aŋ ka Apostolic Church kpԑԑmnam da siak ye ba paasi ba zug.The Christ, Apostolic Church. "Overview". caci. Christ Apostolic Church Int. Retrieved 8 December 2018.

 Pin’ilig 
Peter Anim Newman da pin’ilig o Wina’am tʋʋma kanԑ an ye o ti’eb nidib la bԑ yʋʋm tusir, kͻbiswai nԑ piinԑ ayͻpͻi ni ka o karindͻͻg yʋ’ʋr da an Faith Tabernacle, on da karim gbaʋŋi nyԑ ka Wina’am da ti’eb ninkanԑ mͻr pʋ’ban’as nԑ ban’as si’eba la, o da karimi li yi nԑ gbaʋŋ kanԑ ka Faith Tabernacle USA dim da yis na ka pʋdi li ye Sword of Spirit la.

Yʋʋm tusir, kͻbiswai nԑ pistan’ nԑ yinnԑ ni, Anim da dͻlis o Winpʋ’ʋs dͻͻg Faith Tabernacle ni kԑŋ mͻͻl Wina’am labaar Nigeria sʋ’ʋlim, David O. Odubanjo, da buol tʋmtʋmnib banԑ bԑ Apostolic Church of Bradford, ye ba kaae o. Rev George Perfect, tʋmtʋm kanԑ ka Apostolic Church Bradford da tʋm o ye o kԑn Nigeria na la, da dͻl Asamankese linԑ bԑ Ghana la ka bԑ nԑ Faith Tabernacle Winpʋ’ʋs dͻͻg la bakwai ayi’. Nͻͻrnaalig da kԑn Perfect nԑ Anim tԑnsʋk na. Anim nԑ o Winpʋ’ʋs dͻͻg dim da siak ya ka dͻl Apostolic Church Bradford dͻlisa. Li da dͻlis nԑ al aka Anim karindͻͻg la yʋ’ʋn kilim The Apostolic Church Gold Coast. Li yʋʋm nya’aŋ ka nidib la da di’e "Wina’am siig kasi sʋʋb". Nidib da nyԑt ti’ebig, nyalima, faangir bԑdigʋ ka karindͻͻg la kanl paasid saŋa wʋsa.Anim, Peter. "History". Christ Apostolic Church. Christ Apostolic ChurchUSA. Retrieved 13 March 2017.

Ba da yel ye kpԑԑm sͻ’ naan Bradford na, ka yʋʋm tusir, kͻbiswai nԑ pistan’ nԑ ayͻpͻi ni: James McKeown da an onԑ ka ba da tʋm o ka o naan UK kԑn Asamankese na.Mckeown, James. "Biography of James McKeown". The Church of Pentecost. Retrieved 13 March 2017.

Karindͻͻg la da nyԑt ti’ebig hali. McKeown da lu ban’a ka kԑŋ Europe dim sibiti kanԑ da bԑ Ghana. Ba da ti’eb o ka o paam laafi. Amaa karindͻͻg la sʋnf da pʋ malis nԑ on da kԑŋ tieb o mԑŋ la, bͻzugʋ, li da gԑԑsi ba pa’alʋg. Nͻngbanwa’ar da kԑn na ka karindͻͻg la pʋdig. Banԑ da dͻl McKeown da ti’aki ba yʋʋri lԑbis Apostolic Church Bradford ka banԑ da dͻl Anim mԑ yʋ’ʋn da an Christ Apostolic Church.Apostolic Church, Ghana. "Brief History". The Apostolic church. Retrieved 13 March 2017.

 Gbanvԑԑnsa